Образец 1

**ДЕКЛАРАЦИЯ**

**за несъвместимост по чл. 49, ал. 1, т. 1 от Закона за противодействие на корупцията във връзка с чл. 34, ал. 5 от Закона за местното самоуправление и местната администрация**

*(подава се в едномесечен срок от заемането на длъжността, от Председателя на Общински съвет – Иваново/ общински съветник)*

Подписаният/ната **………………………………………………………………………………………………………..…..,**

*(трите имена)*

…………………………………………………………………………………………………………...

*(длъжност, администрация)*

**В качеството си на лице по смисъла на чл. 6, ал. 1, т. 32 от Закона за противодействие на корупцията**

**ДЕКЛАРИРАМ, че:**

**1.** Към ***.......................................*** *(дата)* **са налични/не са налични** *(вярното се подчертава),* обстоятелствата по чл. 34, ал. 5 от Закона за местното самоуправление и местната администрация,както следва:

**1.1.** Член съм на управителен, надзорен или контролен съвет, съвет на директорите, контрольор, управител, прокурист, търговски пълномощник, синдик или ликвидатор на търговски дружества с общинско участие или директор на общинско предприятие

**ДА / НЕ;**

**1.2.** Заемам длъжност като общински съветник или подобна длъжност в друга държава - членка на Европейския съюз

**ДА / НЕ;**

**1.3.** Извършвам дейности, които водят до нарушаване на забрана или ограничение по глава осма, раздел ІІ от Закона за противодействие на корупцията. **ДА / НЕ;**

***Забележка: При наличие, респ. липса на някое от изброените по-горе обстоятелства, лицето, подаващо декларацията, подчертава верния отговор. При положителен отговор, обстоятелството се описва по-долу:***

……………………………………………………………………………………………………………

……………………………………………………………………………………………………………

……………………………………………………………………………………………………………

……………………………………………………………………………………………………………

Известно ми е, че за декларирани неверни данни нося наказателна отговорност по чл. 313 от Наказателния кодекс.

**Дата: ДЕКЛАРАТОР: ……………………………….**

**Чл. 6, ал. 1, т. 32 от ЗПК -** кметовете и заместник-кметовете на общини, кметовете и заместник-кметовете на райони, председателите на общинските съвети, общинските съветници и главните архитекти на общините и районите.

**Глава осма, Раздел II. Забрани и ограничения, свързани с изпълнението на публична длъжност от ЗПК**

Чл. 73. Лице, заемащо публична длъжност, не може да представлява държавата или общината в случаите, когато има частен интерес от вземането на дадено решение.

Чл. 74. Лице, заемащо публична длъжност, няма право при изпълнение на задълженията си да гласува в частен интерес.

Чл. 75. Лице, заемащо публична длъжност, няма право да използва служебното си положение, за да оказва влияние в частен интерес върху други органи или лица при подготовката, приемането, издаването или постановяването на актове или при изпълнението на контролни или разследващи функции.

Чл. 76. Лице, заемащо публична длъжност, няма право да участва в подготовката, обсъждането, приемането, издаването или постановяването на актове, да изпълнява контролни или разследващи функции или да налага санкции в частен интерес. Такова лице няма право да сключва договори или да извършва други дейности в частен интерес при изпълнение на правомощията или задълженията си по служба.

Чл. 77. (1) Лице, заемащо публична длъжност, няма право да се разпорежда с държавно или общинско имущество, да разходва бюджетни средства, включително средства от фондове, принадлежащи на Европейския съюз или предоставени от Европейския съюз на българската държава, да издава удостоверения, разрешения или лицензии или да осъществява контрол по тези дейности в интерес на юридически лица с нестопанска цел, търговски дружества или кооперации, в които то или свързани с него лица са членове на орган на управление или контрол, управители, съдружници или притежават дялове или акции.

(2) Забраната по ал. 1 се прилага и по отношение на свързани със заемащия публичната длъжност лица, които са еднолични търговци.

(3) Лице, заемащо публична длъжност, няма право да извършва дейностите по ал. 1 и в интерес на юридически лица с нестопанска цел, търговски дружества или кооперации, в които то е било член на орган на управление или контрол, управител, съдружник или е притежавало дялове или акции една година преди датата на избирането или назначаването му, или докато заема длъжността.

Чл. 78. Лице, заемащо публична длъжност, няма право да използва или да разрешава използването в частен интерес на информация, получена при изпълнението на правомощията или задълженията му по служба, докато заема длъжността и една година след напускането, освен ако в специален закон е предвидено друго.

Чл. 79. Лице, заемащо публична длъжност, няма право да извършва консултантска дейност по отношение на лица, които са заинтересовани от актовете му, издавани при осъществяване на правомощията или задълженията му по служба.

Чл. 80. Лице, заемащо публична длъжност, няма право да дава съгласие или да използва служебното си положение за търговска реклама.

**П**ри деклариране наличието на някое от горните обстоятелства, водещи до несъвместимост със заеманата от мен длъжност, съм задължен/а,в едномесечен срок от подаване на настоящата декларация, да предприема необходимите действия за отстраняването й и да представя доказателства за това пред органа по избора/назначаването – чл. 50, ал. 3 от ЗПК.

**П**ри промяна в декларираните от мен обстоятелства съм длъжен да подам декларация по чл. 49, ал. 1, т. 3 от ЗПК в едномесечен срок от настъпване на промяната – чл. 53 от ЗПК.

**А**ко не предприема действия за отстраняване на несъвместимостта в срок, органът по избора/назначаването ще предприеме действия за прекратяване на правоотношението ми без предизвестие – чл. 50, ал. 4 от ЗПК.